แก้ไขวันที่ 21 มิถุนายน 2544 OHTLTN

รายการระหว่างกัน

1.  รายการธุรกิจกับบริษัทที่เกี่ยวข้อง

ตามหมายเหตุประกอบงบการเงินข้อ 5
ความจำเป็นและความสมเหตุสมผลในการทำรายการดังกล่าวเนื่องจากบริษัทและบริษัทที่เกี่ยวข้องมีการดำเนินการที่เป็นไปตามปกติธุรกิจ

1.  รายได้ค่าบริการ เป็นรายการระหว่างบริษัทโรงแรมโอเรียนเต็ลกับบริษัทสยามไซท์ซีอิ้ง
    ซึ่งดำเนินกิจการเรือโอเรียนเต็ลควีนเพื่อเดินทางไปอยุธยา
    เช่นลูกค้าจากบริษัทใหญ่สามารถไปใช้บริการจากบริษัทที่เกี่ยวข้องและรวมรายจ่ายเหล่านั้นเพื่อจ่ายให้บริษัทใหญ่ที่เดียวได้
    ดังนั้นจึงเกิดรายการระหว่างกันดังกล่าว
    เนื่องจากปัจจุบันบริษัทมีการใช้ระบบคอมพิวเตอร์เพื่ออำนวยความสะดวกให้กับลูกค้า

2.  ค่าธรรมเนียมการบริหารและอนุญาตให้ใช้เครื่องหมายการค้า
    เป็นรายการระหว่างบริษัทโรงแรมโอเรียนเต็ลกับบริษัท Mandarin Oriental Services
    และบริษัท Mandarin Oriental Holding BV
    เป็นค่าธรรมเนียมการบริหารและอนุญาตให้ใช้เครื่องหมายการค้าเป็นไปตามสัญญาที่ตกลงกันไว้

3.  ค่าใช้จ่ายที่ออกให้ก่อน เป็นรายการระหว่างบริษัทโรงแรมโอเรียนเต็ลกับบริษัทสยามไซท์ซีอิ้ง
    ที่บริษัทได้ออกค่าใช้จ่ายแทนบริษัทสยามไซท์ซีอิ้งไปก่อน เช่นค่าโฆษณา
    และมีการเรียกเก็บภายหลัง

4.  ค่าก่อสร้างและค่าบริการจ่าย
    เป็นรายการระหว่างบริษัทโรงแรมโอเรียนเต็ลกับบริษัทอิตาเลียนไทยดิเวลล็อบเม้นจำกัด
    เป็นค่าก่อสร้างในการปรับปรุงตึกริเวอร์วิง
    ซึ่งเป็นไปตามปกติธุรกิจของบริษัทและได้มีการเปิดประมูลราคาค่าก่อสร้างโดยโปร่งใส

5.  รายได้ค่าบริการที่บริษัทใหญ่เรียกเก็บให้แทนในนามของบริษัทที่เกี่ยวข้องกัน
    เป็นรายการระหว่างบริษัทโรงแรมโอเรียนเต็ลกับบริษัทสยามไซท์ซีอิ้ง
    มีการดำเนินการที่เป็นไปตามปกติธุรกิจ
    เช่นลูกค้าจากบริษัทใหญ่สามารถไปใช้บริการจากบริษัทที่เกี่ยวข้องและรวมรายจ่ายเหล่านั้นเพื่อจ่ายให้บริษัทใหญ่ที่เดียวได้
    ดังนั้นจึงเกิดรายการระหว่างกันของรายได้ค่าบริการของบริษัทที่เกี่ยวข้องที่บริษัทใหญ่เรียกเก็บแทนให้ในนามของบริษัทที่เกี่ยวข้อง

6.  ดอกเบี้ยจ่าย (ระหว่างบริษัทโรงแรมโอเรียนเต็ลกับบริษัทสยามไซท์ซีอิ้ง)
    มีการทำสัญญากู้ยืมเงินกับทางบริษัทสยามไซท์ซีอิ้ง จำนวนเงิน 10 ล้านบาท อัตราดอกเบี้ยคงที่
    มีกำหนดชำระคืนเงินต้นทุกไตรมาสครั้งละ 2.5 ล้านบาท เริ่มตั้งแต่ 1 มกราคม 2544
    สิ้นสุดวันที่ 1 มกราคม 2545 ซึ่งเป็นไปตามปกติธุรกิจ

2.  เจ้าหนี้และเงินกู้ยืมจากบริษัทที่เกี่ยวข้อง

บริษัท บากานโฮเต็ล โฮลดิ้ง (บีวีไอ) จำกัด เป็นเงินทดรองที่ให้กับบริษัท สำหรับโครงการโรงแรมในสหภาพแห่งเมียนมาร์ เนื่องจากมีการชะลอโครงการ เมื่อโครงการดำเนินการต่อเงินจำนวนนี้จะส่งคืนเพื่อใช้ในโครงการต่อไป ไม่มีการคิดดอกเบี้ย

1.  บริษัท แมนดาริน โอเรียนเต็ล แมเนจเม้นท์ บีวี
    เป็นค่าธรรมเนียมในการบริหารโรงแรมซึ่งค้างชำระอยู่ ณ วันที่ 31 ธันวาคม 2543
    ซึ่งเป็นไปตามสัญญาที่ตกลงกันไว้

2.  บริษัท แมนดาริน โอเรียนเต็ล เซอร์วิสเซส บีวี
    เป็นค่าธรรมเนียมในการใช้เครื่องหมายการค้า ซึ่งค้างชำระอยู่ ณ วันที่ 31 ธันวาคม 2543
    ซึ่งเป็นไปตามสัญญาที่ตกลงกันไว้

3.  บริษัท แมนดาริน โอเรียนเต็ล (ประเทศไทย) จำกัด
    เป็นค่าธรรมเนียมในการบริหารโรงแรม ซึ่งค้างชำระอยู่ ณ วันที่ 31 ธันวาคม 2543
    ซึ่งเป็นไปตามสัญญาที่ตกลงกันไว้

4.  บริษัท แมนดาริน โอเรียนเต็ล โฮเต็ล กรุ๊ป เป็นค่าธรรมเนียมในการบริหารโรงแรม
    ซึ่งค้างชำระอยู่ ณ วันที่ 31 ธันวาคม 2543 ซึ่งเป็นไปตามสัญญาที่ตกลงกันไว้

5.  บริษัท สยามไซท์ ซีอิ้ง จำกัด มีการทำสัญญากู้ยืมเงินกับทางบริษัทสยามไซท์ซีอิ้ง จำนวนเงิน
    10 ล้านบาท อัตราดอกเบี้ยคงที่ มีกำหนดชำระคืนเงินต้นทุกไตรมาสครั้งละ 2.5 ล้านบาท
    เริ่มตั้งแต่ 1 มกราคม 2544 สิ้นสุดวันที่ 1 มกราคม 2545 ซึ่งเป็นไปตามปกติธุรกิจ